tausug
Tausug er et folk i Filippinerne og Malaysia og samtidig navnet på deres sprog.
Folkeslaget tæller ca. 4,5 millioner mennesker, som bor på den sydvestlige filippinske ø Sulu og omkringliggende øer samt i den malaysiske delstat Sabah på det nordøstlige Borneo. Nogle få bor på den indonesiske del af Borneo.
Sproget af samme navn tales af ca. 1,2 millioner mennesker (2010). Det tilhører den store mellemfilippinske undergruppe af filippinske sprog inden for den austronesiske sprogfamilie.